کرن سنگھ گروور

کرن سنگھ گروور (پیدائش 23 فروری 1982ء) ایک بھارتی اداکار جو بھارتی ٹیلی وژن ڈراموں "دل مل گئے" اور "قبول ہے" میں کام کرنے کے لیے مشہور ہے۔ اس نے "الون" اور "ہیٹ اسٹوری 3" فلموں میں بھی اداکاری کی ہے۔

ابتدائی زندگی 
گروور کا جنم 23 فروری 1982ء کو بھارت میں نئی دہلی میں ایک پنجابی سکھ خاندان میں ہوا۔ اس کا ایک چھوٹا بھائی ہے۔ جب گروور چھوٹا تھا تو اس کا خاندان سعودی عرب کے الخبر میں رہنے لگا۔ اس نے دمام، سعودی عرب میں اپنی پڑھائی کی اور پھر آئی ایچ ایم ممبئی سے ہوٹل منیجمنٹ میں ڈگری حاصل کی۔ اس نے عمان کے شارٹن ہوٹل میں بطور ایک مارکیٹنگ ایگزیکٹیو کام کیا۔

کیریئر 
گروور نے 2004ء میں ٹیلی وژن میں اپنا کیریئر شروع کیا پر الون اور ہیٹ اسٹوری 3 میں اداکاری کر کے بالی وڈ میں قدم رکھا۔ 2013ء میں گروور کو سب سے زیادہ تنخواہ والے بھارتی ٹیلی وژن اداکاروں میں شامل کیا گیا۔ گروور کو ایشیا کی Sexiest Men list میں کئی بار شامل کیا گیا، اور اسی طرح Times Most Desirable List میں بھی۔

2004ء میں، گروور نے ماڈلنگ میں کیریئر کا آغاز کر کے Gladrags Manhunt Contest میں حصہ لیا اور "سب سے مشہور ماڈل" کا انعام جیتا۔ گروور نے ایم ٹی وی انڈیا پر بالاجی ٹیلی فلمز کے یوتھ شو کتنی مست ہے زندگی سے اپنے ٹیلی وژن کیریئر کی شروعات کی تھی، جس کے لیے اس کو پروڈکشن ہاؤس کی جانب سے ملک بھر میں منعقدہ آدیشن میں سے چنا گیا تھا۔

2007ء میں گروور نے ایک میڈیکل یوتھ ڈراما، دل مل گئے میں کام کیا۔ ٹائمز آف انڈیا نے رپورٹ دی کہ شو کی وجہ سے گروور "instant hit" اور ایک "teenage icon" بن گیا۔

نجی زندگی 

گروور نے 2 دسمبر 2008ء کو اداکارہ شردھا نگم سے بیاہ کیا۔ بیاہ کے 10 ماہ بعد طلاق ہو گئی۔ گروور نے 9 اپریل 2012ء کو، دل مل گئے کی ساتھی اداکارہ جینیفر ونگٹ سے بیاہ کیا۔ نومبر 2014ء میں ونگٹ نے کہا کہ وہ اور گروور الگ ہو گئے گروور نے بھی ٹویٹر پر ونگٹ سے ہوئی طلاق کے بارے میں بتایا۔ گروور نے کہا ہے کہ وہ مذہبی نہیں ہے لیکن روحانی ہے۔ گروور ایک fitness enthusiast ہے۔ 2015ء میں، گروور نے الون فلم کی ساتھی اداکارہ بپاشا باسو سے دوستی کی اور 30 اپریل 2016ء میں اس سے بیاہ کر لیا۔

فلموگرافی

فلمیں

ٹی وی سیریز

ریالٹی شو

حوالہ جات 

اکیسویں صدی کے بھارتی مرد اداکار
بقید حیات شخصیات
بھارت کے ٹیلی ویژن پیش کنندگان
بھارتی سکھ
بھارتی مرد فلمی اداکار
بھارتی مرد ماڈل
بھارتی مرد ٹیلی ویژن اداکار
پنجابی شخصیات
نئی دہلی کی شخصیات
ہندی سنیما کے مرد اداکار
1982ء کی پیدائشیں